North Korea

North Korea, nai to Democratic People's Republic of Korea, Korea ke northern hissa me ek des hae. North Korea ke border China, Russia, aur South Korea se hae. Iske rajdhani Pyŏngyang hae.

Pahile jamaana me Korea ek ajaad des rahaa, lekin ii dher din talak China ke niche rahaa. 1910 me ii Japan ke niche aais.

World War II ke baad, Korea,  Japan se ajaad bhais aur iske Soviet Union aur United States occupy karis. Ii logan 1948 me Korea chhorr ke chal diin. Soviet support se North Korea, ek socialist des banaa aur American  support se South Korea banaa.

1950 me North Korea aapan army ke South Korea bhej ke duuno Korea ke ek Communist des banae ke kosis karis, jiske kaaran  Korean War suruu hoe gais. America aur dher aur des ke army  United Nations ke niche Korea aae ke  North Korean log ke piche dhakelis lagbhag Yalu River talak jon ki China ke border ke lage hae. Iske baad China aapan army larrai me North Korea ke madat kare ke khatir bhejis. Tiin ssal ke larrai ke baad duuno side larrai band karin aur ii time duuno des ke biich me border wahi jagha rahaa jahan pe larrai suruu kare ke time rahaa. 

Kim Il-Sŏng, North Korea ke pahila leader rahaa. 1994 me jab uu mar gais tab uske larrka, Kim Jŏng-Il leader banaa.

 References